The Score

The Score, ամերիկյան ինդի փոփ խումբ, որն ստեղծվել է 2015 թվականին Նյու Յորքում։ Խմբի անդամներն են Էդի Էնթոնին և Էդան Դովերը։


== Պատմություն ==
The Score խումբը հայտնի է դարձել 2015 թվականի սկզբին, երբ բրիտանական «Asda» սուպերմարկետների ցանցը, որը պատկանում էր «Walmart» ձեռնարկությանը, խմբի «Oh My Love» երգն օգտագործել է «Save Money, Live Better» անվանմամբ խոշոր գովազդային արշավում։ Համաձայն «Asda»-ի՝ պատճառներից մեկը, ըստ որի նրանք ընտրել են այդ երգը, եղել է այն, որ նրանք անանուն էին և անհայտ։ 2015 թվականի հուլիսին «Oh My Love» երգը «UK Singles Chart» հիթ-շքերթում զբաղեցրել է 43-րդ հորիզոնականը։ Նույն թվականին երգը, ըստ Shazam ծառայության որոնումների, դասվել է գովազդի՝ առավել մեծ ժողովրդականություն վայելող մյուս երգերի թվին։ Երգը նաև հայտնվել է 2015 թվականին նկարահանված «Էլվինը և բուրունդուկները 4» ֆիլմում։ «Oh My Love» երգի հաջողությունից հետո The Score խումբը պայմանագիր է կնքել «Republic Records» լեյբլի հետ, որը գործում է որպես «Universal Music Group»-ի ստորաբաժանում։ 2015 թվականի սեպտեմբերին խումբը թողարկել է «Where Do You Run» մինի ալբոմը։
2016 թվականի սեպտեմբերի 23-ին The Score խումբը թողարկել է «Unstoppable» անվամբ նոր մինի ալբոմ։ Համանուն երգը դարձել է 2017 թվականին նկարահանված «Հզոր ռենջերներ» ֆիլմի սաունդթրեքերից մեկը։ 2018 թվականին այդ երգն օգտագործվել է «Jeep Grand Cherokee»-ի գովազդային արշավներում, ինչպես նաև տարբեր մրցումներում։


=== 2017-2018: Myths & Legends, Atlas ===
2017 թվականի ապրիլի 14-ին The Score խումբը թողարկել է «Myths & Legends» անվամբ նոր մինի ալբոմ, որը ներառել է «Miracle», «Higher», «Revolution» и «Legend» նոր երգերը։
Սեպտեմբերի 8-ին նրանք թողարկել են «Never Going Back» երգը՝ որպես հոկտեմբերի 13-ին թողարկված «Atlas» առաջնելութային լիամետրաժ ալբոմի սինգլ։ Ալբոմում ընդգրկվել են այնպիսի երգեր, ինչպիսիք են «Shakedown», «Who I Am», «Strange», «Only One», «Believe» և «Tightrope» երգերը։ «Legend» երգը եղել է «NHL 18»-ի սաունդթրեքը։
2018 թվականի հունիսի 29-ին The Score խումբը թողարկել է «Glory» սինգլը։
2018 թվականի սեպտեմբերի 7-ին The Score խումբը թողարկել է «Stronger» սինգլը։ Ըստ Թվիթթերի իրենց օգտահաշվի՝ երգը խմբի համար նշանավորել է նոր դարաշրջան։ Երգի պաշտոնական տեսահոլովակը YouTube-ում տեղադրվել է 2018 թվականի հոկտեմբերի 4-ին։ 2020 թվականի մայիսի 9-ի դրությամբ՝ այն դիտել է գրեթե 41 միլիոն մարդ։
2018 թվականի հոկտեմբերի 26-ին The Score խումբը թողարկել է ևս մեկ նոր սինգլ՝ «The Fear» անվանմամբ։
«Higher» երգը օգտագործվել է նաև «Ռիվերդեյլ» հեռուստասերիալի 2-րդ եթերաշրջանի 22-րդ սերիայում։


=== 2019: Pressure EP, Stay EP ===
2019 թվականի հունվարի 29-ին The Score խումբը հայտնել է, որ փետրվարի 1-ին դուրս է գալու «Pressure» անվամբ մինի ալբոմ, որում ներառված են լինելու «Under The Pressure», «Born For This» և «Dreamin» երգերը, ինչպես նաև ավելի վաղ թողարկված «The Fear», «Glory» և «Stronger» երգերը։
2019 թվականի մայիսի 24-ին The Score խումբը թողարկել է նոր սինգլ՝ «Stay»: 2019 թվականի օգոստոսի 9-ին The Score խումբը թողարկել է «Stay» մինի ալբոմը, որում ներառված են եղել վեց նոր երգ՝ «Rush», «Hunger», «Run Like A Rebel», «In My Bones», «Can’t Stop Me Now», ինչպես նաև արդեն հայտնի դարձած «Stay» երգը։


== Խմբի կազմ ==
Ռամիրեզ Էդի Էնթոնի՝ վոկալ, կիթառ (2015 թվականից)
Դովեր Էդան Չայ՝ բեք վոկալ, ստեղնաշարային գործիքներ, պրոդյուսեր (2015 թվականից)


== Սկավառակագրություն ==


== Ծանոթագրություններ ==